บอลลีกภูมิภาคดิวิชั่น 2 วุ่นวายอีก หลังนักเตะก่อเหตุชกต่อยกัน
การแข่งขันฟุตบอลลีกภูมิภาคดิวิชั่น 2 เกิดความวุ่นวายขึ้นอีกครั้งในการแข่งขันโซนภาคกลาง และตะวันออก ซึ่งเป็นนัดสุดท้ายก่อนปิดครึ่งฤดูกาล โดยก่อนหน้านี้เพิ่งจะเกิดความวุ่นวายขึ้นในเกมระหว่างสมุทรสาครเอฟซี กับอ่างทอง เอฟซี และคราวนี้เป็นเกมเมื่อวันอาทิตย์ที่ผ่านมา เพชรบุรี เอฟซี เปิดสนามกีฬาดอนคาน พบกับสมุทรปราการเอฟซีสำหรับต้นเหตุของความวุ่นวายในครั้งนี้เกิดขึ้นในครึ่งเวลาหลังเมื่อผู้เล่นของสมุทรปราการเข้าเสียบสกัดผู้เล่นเจ้าบ้าน ก่อนที่ผู้เล่นทั้ง 2 ทีมจะมีเรื่องชกต่อยกัน อย่างไรก็ตาม สต๊าฟโค้ชของทั้ง 2 ทีมช่วยกันห้ามไม่ให้เหตุการณ์บานปลายไปถึงกลุ่มแฟนบอลที่เข้ามาเชียร์ในสนาม ก่อนจะทำการแข่งขันต่อไปได้ซึ่งหลังเกิดเหตุการณ์ผู้ตัดสินได้ให้ใบแดงไล่ผู้เล่นออกฝ่ายละ 2 คน โดย 2 ใบแดงของฝั่งเจ้าบ้าน เพชรบุรี เอฟซี เป็นของ เกา ปิแรส ดา ลุซ ผู้รักษาประตู และ ฮาน ยุน ซู กองหน้าของทีม ส่วน 2 ผู้เล่นของสมุทรปราการเป็น ยงศักดิ์ กันทุกข์ และ อนุชา สุกใสส่วนผลการแข่งขันของคู่นี้ปรากฏว่าเสมอกันไป 1-1 และจบการแข่งขันในเลกแรก เพชรบุรี มี 23 แต้ม อยู่อันดับที่ 7 ของตาราง ส่วนสมุทรปราการ อยู่อันดับที่ 8 มี 20 แต้ม
 ฟุตบอลลีกภูมิภาคดิวิชั่น 2 โซนภาคกลาง และตะวันออกเกิดความวุ่นวายในสนามขึ้นอีกครั้ง โดยผู้เล่นของเพชรบุรีเอฟซี และสมุทรปราการเอฟซี มีเรื่องชกต่อยกันระหว่างการแข่งขัน
ชก,ต่อย,นักเตะ,บอล,ลีกภูมิภาค